google/wiki40b huggingface dataset:
Puy-Saint-Martin

Poloha

Obec má rozlohu 11,65 km². Najvyšší bod je položený 520 m n. m. a najnižší bod 177 m n. m.

Obyvateľstvo

Počet obyvateľov obce je 840 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodné letisko Pierra Elliotta Trudeau

História

V štyridsiatych rokoch 20. storočia prvé letisko Montrealu, Saint Huberts Airport, kapacitne už nepostačovalo a Ministerstvo dopravy sa rozhodlo zakúpiť pozemky bývalého pretekárskeho okruhu, Dorval Race Track s cieľom výstavby nového letiska. 1. septembra 1941 bolo letisko otvorené pod názvom Medzinárodné letisko Montreal-Dorval a slúžilo aj ako základňa Royal Canadian Air Force. V decembri 1960 bol otvorený nový terminál, v tých časoch jeden z najväčších terminálov sveta. Vláda Kanady predpokladala, že 20 miliónová kapacita letiska bude prekročená v roku 1985 a na konci šesťdesiatych rokov naplánovala výstabu letiska nového, Montreal Mirabel Airport, ktoré bolo otvorené v roku 1975.
Letisko Mirabel prebralo časť domácich a zahraničných letov letiska Dorval. Význam oboch letísk ale v osemdesiatych rokoch začal klesať, keďže lietadlá na transatlantických letoch sa stali technicky dokonalejšími a už nepotrebovali dotankovať v Montreale, ako aj z dôvodu poklesu ekonomického významu mesta, čo malo za následok presun časti letov do torontského letiska. Plánovaná kapacita letiska sa nenaplnila, časť letov sa vrátila na ltisko Dorval a na letisku Mirabel sa v roku 2004 skončila osobná letecká doprava. V septembri 2007 bolo letisko premenované na Medzinárodné letisko Pierra Elliotta Trudeau na počesť Pierra Elliota Trudeaua, významného kanadského štátnika a dlhoročného ministerského predsedu Kanady. Od roku 2007 je letisko schopné prijímať veľkokapacitný Airbus A380.

Terminál

Letisko má jeden terminál a v ňom tri hlavné odbavovacie haly. Hala A je určená pre domáce linky a má 26 východov, hala B pre medzinárodné linky, okrem USA má 13 východov a hala C pre linky do Spojených štátov má 18 východov (gates).
Los Gigantes

Los Gigantes je skalnatý útvar (útesy) na ostrove Tenerife na Kanárskych ostrovoch v Atlantickom oceáne. Podľa týchto je pomenované aj letovisko nachádzajúce sa v blízkosti. Názov v preklade zo španielčiny znamená "Obri". Skaly sa týčia nad morom do výšky 500 - 800 metrov a jedinou cestou, ako sa dostať do ich blízkosti je loďou po mori.
Letovisko Los Gigantes má vlastný prístav, od mora chránený betónovou stenou. Pláž s čiernym, sopečným pieskom, ležiaca medzi skalami a prístavom je len niekoľko metrov od množstva reštaurácii a verejným bazénom.
Los Gigantes patrí medzi najnavštevovanejšie turistické atrakcie na ostrove s niekoľkými hotelmi, obchodmi a pekným centrom. Najbližšími susedmi sú ďalšie letoviská Puerto de Santiago a Playa de la Arena.
Autobusy, veľmi často premávajúce z a do Los Gigantes, spájajú toto miesto s ďalšími dôležitými turistickými strediskami na ostrove ako sú Las Américas a Los Christianos.
Maldivy

Geografia

Ostrovná republika v Indickom oceáne vzdialená 500 až 1 100 km na západ a juhozápad od južného mysu Indie. Tvorí ju 19 koralových atolov, v ktorých sa vyskytuje 1100 malých ostrovčekov s rozlohou menšou ako 5 km². Obývaných je približne 220. Maldivské ostrovy sa vinú od severu na juh v dĺžke asi 880 km pozdĺž 73° východnej dĺžky a zhruba, medzi rovníkom a ôsmym stupňom severnej šírky. Od súostrovia Lakadivy, ktoré administratívne patrí Indii, ich oddeľuje Prieliv ôsmeho stupňa.
Maldivy ležia na 2 600 km dlhom páse plytčín vybiehajúcom na západ a juhozápad od Indického polostrova do Indického oceánu. Spolu s nimi ležia v tomto páse súostrovie Lakadivy (na severe) a Čagosské ostrovy (na juhu). K hlavným skupinám atolov patria (od severu na juh) Tilamudati, Ma Faro, Severné Malosmadulu, Miladumadulu, Južné Malosmadulu, Fadiffolu, Kardiva, Male, Ari, Kolufuri, Mulaku, Kolumudulu, Haddummati, Suvadiva, Addu.
Povrch ostrovov je plochý a nikde nepresahuje výšku troch metrov. Ostrovné skupiny sú zoradené zväčša do oválu atolov. Zo strany od mora ich obklopuje takmer súvislý pás koralových útesov.
Keďže koralové vápence z ktorých sa ostrovy skladajú sú veľmi priepustné, ostrovy trpia nedostatkom prameňov pitnej vody a nemajú takmer žiadne vodné toky. Pôdy pokrývajú len časť ostrovov a sú prevažne plytké.

Podnebie

Podnebie je horúce, s priemernými mesačnými teplotami 24 až 31 °C, s malými teplotnými rozdielmi počas dňa a zrážkami 2 000-2 600 mm za rok.

Dejiny

Maldivské koralové súostrovie osídlili prisťahovalci z oblasti Srí Lanky a Indie. Väčšina obyvateľstva je etnicky príbuzná s hlavným srílanským národom Sinhalcami.
Pôvodnú formu štátneho zriadenia predstavoval sultanát. Pri svojich prieskumných a obchodných cestách do Indického oceánu pristávali na Maldivách aj arabskí moreplavci. Pod ich vplyvom sa tu v 12. storočí rozšíril islam. V 16. storočí ostrovčeky ovládli Portugalci, ktorých po čase vystriedali Holanďania. V roku 1802 sa súostrovie stalo súčasťou britskej koloniálnej ríše a bolo v nej administratívne spojené s Cejlónom. Roku 1887 Británia ustanovila nad Maldivami svoj protektorát. Keď sa Cejlón v roku 1948 osamostatnil, zaniklo aj jeho formálne spojenie s Maldivami, kde pokračovala britská vláda. 26. júla 1965 získali Maldivy politickú nezávislosť.
Sultanát zanikol 15. marca 1968 vyhlásením Maldivskej republiky.
Danaos

Danaos (starogr. Δαναός – Danaos, lat. Danaus) je v gréckej mytológii syn kráľa Béla a jeho manželky Anchinoy, nástupca argejského kráľa Gelanora.
Bélos, kráľ Líbye a Egypta rozdelil svoju krajinu medzi svoje dvojčatá, synovi Danaovi pridelil Líbyu a Aigyptovi susedný Egypt. Danaos potom vládol v Líbyi niekoľko rokov a stal sa otcom päťdesiatich dcér o ktoré sa neskôr uchádzalo päťdesiat synov jeho brata Aigypta. Danaovi to však nebolo po vôli, preto mu Aigyptos vyhlásil vojnu a porazil ho.
Danaos z obavy pred zajatím ušiel loďou aj s dcérami na Peloponéz, do vlasti svojej pramatky Io. Pristáli pri brehoch Argolidy, kde ich prijal a poskytol útočisko argejský kráľ Gelanor. Onedlho však pri Argolide zakotvili aj lode Aigypta a jeho muži po húževnatom boji porazili vojsko Gelanora, ktoré sa im postavilo na odpor. Aigyptos následne so svojimi synmi prinútil Danaa, aby im dal svoje dcéry za manželky. Danaos či chcel, či nechcel, musel súhlasiť, ale hneď potom svojim päťdesiatich dcéram prikázal, aby svojich manželov počas svadobnej noci zavraždili.
Poslúchli ho všetky dcéry okrem najmladšej Hyperméstry, ktorá svojho manžela Lynkea, najmladšieho syna Aigypta zachránila. Danaos sa tak Aigypta a jeho synov zbavil a keďže Gelanor po porážke svojho vojska ušiel, obyvateľstvo Argolidy si ho zvolilo za kráľa. Danaos sa tak stal prvým kráľom Argu rodu Danajcov a jeho potomkovia si moc v Argu nielen udržali, ale mnohí z nich sa stali významnými postavami gréckych mýtov.
Dommartin-le-Saint-Père

Poloha

Obec má rozlohu 14,88 km². Najvyšší bod je položený 274 m n. m. a najnižší bod 172 m n. m.

Obyvateľstvo

Počet obyvateľov obce je 291 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján I. (Burgundsko)

Životopis

Narodil sa ako najstaršie dieťa Filipa Smelého a Margaréty Flámskej. V mladosti sa zúčastnil bitky pri Nikopole, kde padol do zajatia. Po návrate domov zjednotil rozsiahle dedičstvo svojej matky s Burgundskom. V roku 1407 dal zavraždiť Ľudovíta I. Orleánskeho, brata kráľa Karola VI. Potom musel odísť do exilu až do doby, kedy ho kráľ omilostil. Vraždou orleánskeho vojvodu začala dlhotrvajúca občianska vojna medzi Armagnakmi a Burgundčanmi. Po vpáde Angličanov do Francúzska uzavrel spojenectvo s anglickým kráľom Henrichom V.

10. septembra 1419 ho zavraždili prívrženci Karola VII. na moste pri Montereau-Fault-Yonne.
Maisoncelle

Poloha

Obec má rozlohu 4,3 km². Najvyšší bod je položený 131 m n. m. a najnižší bod 87 m n. m.

Obyvateľstvo

Počet obyvateľov obce je 116 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jean-de-Linières

Poloha

Obec má rozlohu 8,66 km². Najvyšší bod je položený 79 m n. m. a najnižší bod 29 m n. m.

Obyvateľstvo

Počet obyvateľov obce je 1 771 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Thors (Charente-Maritime)

Poloha

Obec má rozlohu 5,55 km². Najvyšší bod je položený 36 m n. m. a najnižší bod 18 m n. m.

Obyvateľstvo

Počet obyvateľov obce je 418 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lewis Hine

Mladosť

Ako osemnásťročný, potom ako jeho otec zahynul pri nehode, začal pracovať, aby našetril peniaze na štúdium na vysokej škole. Študoval sociológiu na University of Chicago, Columbia University a na New York University. Stal sa učiteľom v New Yorku na Ethical Culture Fieldston School a svojich študentov viedol k tomu, aby využívali fotografiu ako vzdelávacie médium. Triedy cestovali na Ellis Island v New York Harbor a fotografovali tisíce prisťahovalcov, ktorí tam každý deň prichádzali. V rokoch 1904 až 1909 urobil Hine cez 200 fotografií a dospel k záveru, že  fotožurnalistika ho pravdepodobne priťahuje najviac.

Fotožurnalistika

V roku 1908 sa stal fotografom National Child Labor Committee (NCLC), komisie bojujúcej za práva detí, ktoré boli nútené pracovať. V nasledujúcich desiatich rokoch zdokumentoval pracujúce deti, so zámerom pomôcť NCLC tieto praktiky zastaviť. V rokoch 1906 až 1908 sa živil ako fotograf na voľnej nohe pre magazín The Survey, ktorý sa zaoberal sociálnou reformou. Všetky tieto fotografie urobil, aby ukázal krutosť, ktorá sa páchala na deťoch nútených pracovať.
V roku 1908 fotografoval život v oblastiach, kde sa spracovávala oceľ, a obyvateľov Pittsburghu v Pensylvánii pre významnú sociologicku štúdiu s názvom The Pittsburgh Survey (prieskum Pittsburghu). Počas prvej svetovej vojny a po nej dokumentoval Americký červený kríž, ktorý pomáhal v Európe. V dvadsiatych a začiatkom tridsiatych rokov fotografoval sériu „pracovných portrétov“, ktoré zdôrazňovali prínos človeka modernému priemyslu. 
V roku 1930 bol Lewis Hine poverený, aby zdokumentoval stavbu Empire State Building. Fotografoval robotníkov v nebezpečných pózach, keď zabezpečovali kovové a oceľové nosné konštrukcie budovy, pričom riskoval rovnako ako oni. Aby zhotovil tie najprínosnejšie snímky, hojdal sa v špeciálne upravenom koši vo výške viac než 300 metrov nad Piatou Avenue.
Počas veľkej hospodárskej krízy pracoval znova pre Červený kríž. Fotografoval vyprahnutý americký Juh a pre Tennessee Valley Authority (TVA) zdokumentoval život v horách vo východnom Tennessee. Pôsobil aj ako vrchný fotograf pre Works Progress Administration (WPA), národný výskumný projekt, ktorý sa zameriaval na skúmanie zmien v priemysle a ich dopad na zamestnanosť. Bol tiež členom fakulty na Ethical Culture Fieldston School.
Americká národná knižnica vlastní viac než 5 000 Hineho fotografií, vrátane snímok z nútených detských prác, fotografií pre Červený kríž, pracovných portrétov a snímkov pre TVA a WPA.

Staroba

V roku 1936 Hineho vybrali ako fotografa pre národný výskumný projekt Správy pracovných projektov, ale jeho práca nebola nikdy dokončená.
Posledný rok života bol naplnený bojom spojeným so stratou vládnej a spoločenskej podpory. Jeho práca, ani predošlá ani súčasná, nikoho nezaujímala a Lewis Hine bol odkázaný na rovnakú úroveň chudoby, ako predtým zaznamenal vo svojich fotografiách. Zomrel v roku 1940 vo veku 66 rokov po operácii v nemocnici Dobbs Ferry Hospital v Dobbs Ferry v New Yorku.
Najvyšší móbad

Najvyšší móbad bol titul veľkňaza zoroastrickej cirkvi v sásánovskej Perzii. Používal sa zhruba od 3. do 7. storočia po Kr. a je odvodený zo staroperzského magupati, pán mágov. Jeho držiteľ bol najvyššou autoritou v oblasti zákonodárstva a práva a často mal aj veľký vplyv na politiku. K popredným móbadom patril najmä Kartír v 3. storočí, ktorý sa za Báhráma II. vyšvihol až na prvého ministra ríše.
Vrchnému móbadovi podliehali móbadovia jednotlivých provincií a tým zas lokálni mágovia, takže možno hovoriť o štrukturovanej hierarchii, aj keď asi voľnejšej ako v prípade biskupskej organizácie kresťanov. Sýrske spisy mučeníkov z dôb prenasledovania kresťanov za Šápúra II. opisujú okrem vrchného móbada ešte „hlavu móbadov“, pričom vzťah medzi týmito hodnosťami nie je celkom jasný.
Saint-Laurent-de-Mure

Poloha

Obec má rozlohu 18,63 km². Najvyšší bod je položený 313 m n. m. a najnižší bod 227 m n. m.

Obyvateľstvo

Počet obyvateľov obce je 5 056 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Faugères (Hérault)

Poloha

Obec má rozlohu 26,06 km². Najvyšší bod je položený 544 m n. m. a najnižší bod 170 m n. m.

Obyvateľstvo

Počet obyvateľov obce je 567 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vendin-le-Vieil

Poloha

Obec má rozlohu 10,67 km². Najvyšší bod je položený 66 m n. m. a najnižší bod 20 m n. m.

Obyvateľstvo

Počet obyvateľov obce je 7 680 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lodičky (hra)

Lodičky je hra s perom a papierom pre dvoch hráčov.

História

Hru vymyslel Clifford Von Wickler na začiatku dvadsiateho storočia, ale nikdy si ju nedal patentovať. V roku 1943 vydala túto hru firma Milton Bradley Company pod názvom „Broadsides, the Game of Naval Strategy“.
Mukel (Harry Potter)

Mukel je  v knihe J. K. Rowlingovej s názvom Harry Potter pomenovanie človeka, ktorý nemá čarodejnícky pôvod a nemá vrodené čarodejné schopnosti. Pomenúval bežných ľudí, ktorí buď vôbec nevedeli o existencii čarodejníkov alebo s nimi normálne spolunažívali či žili so strachom pred nimi.
Bailly-en-Rivière

Poloha

Obec má rozlohu 20,06 km². Najvyšší bod je položený 177 m n. m. a najnižší bod 62 m n. m.

Obyvateľstvo

Počet obyvateľov obce je 544 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Thierry Henry

Reprezentácia

Henry debutoval za reprezentáciu v novembri 1997 v zápase proti Južnej Afrike.
Henry bol najlepším strelcom reprezentácie Francúzska na Majstrovstvách sveta v roku 1998, kde francúzi získali zlato. Bol členom tímu na Euro 2000, kde taktiež zvíťazili. V súčasnosti je so 44 gólmi na čele historickej tabuľky strelcov.
V súčasnosti je na hosťovaní v Arsenali2.
Poilley (Manche)

Poloha

Obec má rozlohu 12,65 km². Najvyšší bod je položený 72 m n. m. a najnižší bod 5 m n. m.

Obyvateľstvo

Počet obyvateľov obce je 891 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štefan Blaho

Hokejová kariéra

Bol odchovancom Dukly Trenčín. V roku 2003 si ho vybral klub NHL New York Islanders vo štvrtom kole vstupného draftu ako 120. v poradí. V sezónach 2003/04 až 2005/06 hral v kanadskej juniorskej súťaži OHL (Sudbury Wolves), hoci v poslednej sa skúšal uplatniť v hlavnom tíme Dukly, čo sa mu však nepodarilo a odohral len dva zápasy za rezervu v Považskej Bystrici, potom sa vrátil do OHL (Sarnia Sting). Pred nasledujúcim ročníkom ho skúšal vtedajší extraligový majster MsHK Žilina.

Úmrtie

Štefan Blaho 29. augusta 2006 zahynul pri dopravnej nehode, ktorú medzi Belou a Krasňanmi v okrese Žilina spôsobil pod vplyvom alkoholu hokejista Marcel Hanzal. Prešiel do protismeru a následne mimo cestu, kde sa jeho Mitsubishi Pajero prevrátilo na strechu. Blaho nebol pripútaný. Polícia Hanzalovi namerala v krvi 0,71 mg (1,5 promile) alkoholu, bol odsúdený na štyri roky.
Xenokles z Mainalu

Xenokles alebo Xenoklés (starogr. Ξενοκλῆς – Xenokles, iný prepis:Xenoklés) bol olympijský víťaz v zápasení dorastencov v roku 372 pred Kr.
Xenokles z arkádskej obce Mainalos zvíťazil na 102. olympijských hrách v zápasení dorastencov (palé paidón). V Olympii túto disciplínu zaradili po prvýkrát do programu na 37. hrách v roku 632 pred Kr. a jej víťazom bol Hipposthenes zo Sparty.
Socha Arkáďana Xenokla stála kedysi v olympijkej Altide. V druhom storočí ju ešte nezničenú videl grécky cestovateľ Pausanias, ktorý o tom uvádza: „za touto sochou stojí mainalský Xenokles, víťaz nad chlapcami, účastníkmi v zápasení, a Alketos, syn Alkinov, ktorý premohol chlapcov v pästnom zápase, sám taktiež Arkáďan, a to z Kleitoru. Jeho sochu vytvoril Kleón, Xenokleovu Polykleitos.“ Podstavec jeho sochy s nápisom umelca je zachovaný, našli ho severovýchodne od podstavca a sochy Paianiovej Niké. Písmo datujú do 4. stor. pred Kr.
Saint-Étienne-de-Tinée

Poloha

Obec má rozlohu 173,81 km². Najvyšší bod je položený 3 027 m n. m. a najnižší bod 949 m n. m.

Obyvateľstvo

Počet obyvateľov obce je 1 296 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tinadú (Vávu)

Tinadú (maldiv. ތިނަދޫ‎) je jeden z obývaných ostrovov na atole Vávu na Maldivách. Je hlavným mestom atolu. Počet obyvateľov je 204 (jún 2006), dĺžka ostrova 630 m, šírka 200 m. Vzdialenosť od hlavného mesta Male je 77,04 km.
Antofylit

Charakteristika

Antofylit vytvára perleťovohnedasté radiálne lúčovité, inokedy vláknité či zrnité agregáty alebo masu. Prizmatické kryštály vytvára len zriedkavo. Farba je hnedá, sivá až biela alebo zelenkastá. Vláknitá štruktúra je elastická. Niekedy má modrú až bielu luminiscenciu. Taví sa ťažko, je odolný voči kyselinám. Vryp je bezfarebný alebo sivý. Lesk je sklený.

Vznik

Paragenéza – biotit, amfibol

Výskyt

Vyskytuje sa v premenených horninách, najmä v kryštalických bridliciach amfibolitovej fácie, ako sú napríklad ruly.

Lokality

Česko (Heřmanov, Pernštejn), Nemecko (Bodenmais), Nórsko (Kongsberg), USA (Montana)...

Ekonomický význam

V chemickom priemysle. Vláknité odrody sa používajú ako azbest.
Paroy (Seine-et-Marne)

Poloha

Obec má rozlohu 4,25 km². Najvyšší bod je položený 152 m n. m. a najnižší bod 57 m n. m.

Obyvateľstvo

Počet obyvateľov obce je 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovník slovenského jazyka (Peciar)

Slovník slovenského jazyka je jednojazyčný slovník (v čase vydania) súčasného slovenského jazyka rozsahu vyše 120 000 slov, ktorý bol vydaný v 6 dieloch v rokoch 1959 až 1968 pod vedením hlavného redaktora Š. Peciara vo Vydavateľstve SAV.
Bol spracovaný na základe slovníkovej kartotéky Jazykového ústavu Ľudovíta Štúra. 1. diel obsahuje aj podrobné informácie o cieli, type, prameňoch, štruktúre atď. slovníka (), posledný diel obsahuje aj doplnky a dodatky (konkrétne pod názvami Osobné mená, Slovenské miestne názvy a obyvateľské mená, Zemepisné názvy). V súčasnosti nie je kodifikačnou príručkou slovenčiny, ale svojho času slúžil ako východisko pri spracúvaní kodifikačného Krátkeho slovníka slovenského jazyka. V súčasnosti ako moderná „náhrada“ Slovníka slovenského jazyka slúži postupne vydávaný Slovník súčasného slovenského jazyka.
Lýra (súhvezdie)

Legenda

Lýru ako hudobný nástroj vraj vynašiel posol bohov Hermes, ale na oblohu sa dostala vďaka bájnemu spevákovi Orfeovi. Orfeus hral na lýru, ktorú mu daroval sám Apolón, boh Slnka a umenia. Hral tak nádherne, že utíšil i dravú zver a pohol skalami. Svojím umením obmäkčil dokonca aj samotného vládca podsvetia Háda. Nedokázal však spevom zažehnať hnev opitých bakchantiek, ktoré ho roztrhali vraj preto, že sa po smrti svojej manželky Eurydiky stránil ostatných žien. Jeho zázračnú lýru hodili bakchantky do rieky, ale Múzy, bohyne umenia, si vyprosili, aby bola na večné časy prenesená na oblohu ako súhvezdie. Podľa niektorých povestí Lýra predstavuje prvú lýru, ktorú vyrobil Merkúr (Hermes) tak, že natiahol struny na korytnačí pancier. Preto je v starých spisoch súhvezdie Lýry znázorňované ako korytnačka.

Hviezdy

Najjasnejšia hviezda alfa sa volá Vega. Je to piata najjasnejšia hviezda oblohy a druhá najjasnejšia hviezda severnej oblohy. Pred 13 tisíc rokmi bola Vega polárnou hviezdou, čiže sa v jej blízkosti nachádzal severný svetový pól. Ten sa však v dôsledku precesie presunul k Polárke. Je to veľmi mladá a žiarivá hviezda, jej žiarivosť je 50-krát väčšia ako žiarivosť Slnka. Je to tiež jedna z našich najbližších hviezd. Hviezdu obklopuje plynoprachový protoplanetárny disk, v ktorom sa pravdepodobne tvoria planéty.
Gama Lyrae sa volá Sulafat. Delta Lyrae je ľahko pozorovateľná dvojhviezda, takisto zéta Lyrae. Epsilon Lyrae je známa štvorhviezda, ktorú možno za vynikajúcich pozorovacích podmienok už voľným okom rozlíšiť ako dvojhviezdu, pretože jej zložky s jasnosťou 4,68 a 4,5 mag. sú od seba vzdialené až 208 oblúkových sekúnd.

Premenné hviezdy

Lýra je bohatá na premenné hviezdy. Najjasnejšia z nich je beta Lyrae nazývaná Sheliak. Je to zákrytová premenná polodotyková viacnásobná hviezda, prototyp premenných hviezd typu beta Lyrae. Mení svoju jasnosť medzi 3,4 a 4,3 mag. s periódou 12,91 dňa. Zmeny jej jasnosti sa dajú ľahko pozorovať voľným okom. Ďalšia premenná hviezda je polopravidelná R Lyrae, patriaca do spektrálnej triedy M s magnitúdou 3,9 až 5,0. Dlhoperiodická W Lyrae má rozsah magnitúd 7,3 až 13,0 magnitúd. Zákrytová premenná FL Lyrae, mení jasnosť v intervale od 9,27 do 9,89 mag. Známa je aj krádkoperiodická cefeida RR Lyrae, ktorá je voľným okom neviditeľná. Periódu má kratšiu než jeden deň. T Lyrae je úplne nepravidelná premenná hviezda s rozsahom magnitúd od 7,9 do 9,6 magnitúd.

Hviezdokopy

Guľová hviezdokopa M56 má celkovú jasnosť 8,3 mag, niekedy sa udáva až 10 mag. Ďalekohľadom nie je ťažko rozlíšiť jej vonkajšie časti. Jej uhlová veľkosť je 7,1´ a vzdialenosť 31 600 svetelných rokov.
Otvorená hviezdokopa NGC 6791 je veľmi bohatá na hviezdy. Je to jedna z najstarších a najväčších známych otvorených hviezdokôp. Nachádza sa juhovýchodne od hviezdy théta.

Meteorické roje

Blízko hranice Lýry s Herkulom leží radiant meteorického roja Lyríd. Nazývajú sa aj Aprílové Lyridy, podľa dátumu maxima ktorý je 21. apríla. Činný je však celú druhú polovicu apríla, najviac medzi 16. a 25. aprílom. Jeho frekvencia môže byť až 90 meteorov za hodinu, najčastejšie je ich však len okolo 15.
Boulevard Vincent-Auriol

Boulevard Vincent-Auriol je bulvár v Paríži. Nachádza sa v 13. obvode. Prostriedkom ulice vedie viadukt linky 6 parížskeho metra.

Poloha

Ulica vedie od nábrežia Seiny od mostu Bercy a križovatky s Quai de la Gare a Quai d’Austerlitz a končí na námestí Place d’Italie. Ulica je orientovaná zhruba od východu na západ. Uprostred bulváru vede viadukt po ktorom jazdia súpravy metra linky 6. Od rieky sú tu nadzemné stanice Quai de la Gare, Chevaleret a Nationale. Na úrovni námestia Place des Alpes sa linka vnára do podzemia.

Dejiny

Bulvár bol vytýčený na mieste starých mestských hradieb Fermiers généraux pri rozširovaní Paríža a otvorený v roku 1818.
Pôvodný názov Boulevard de la Gare (Nádražný bulvár) bol odvodený od susedného Slavkovského nádražia. 1. marca 1976 bol premenovaný na súčasný názov na počesť francúzskeho prezidenta Vincenta Auriola.
Saint-Caradec

Poloha

Obec má rozlohu 21,94 km². Najvyšší bod je položený 191 m n. m. a najnižší bod 84 m n. m.

Obyvateľstvo

Počet obyvateľov obce je 1 198 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Onglières

Poloha

Obec má rozlohu 8,99 km². Najvyšší bod je položený 892 m n. m. a najnižší bod 728 m n. m.

Obyvateľstvo

Počet obyvateľov obce je 75 (2009).
Nasledujúci graf zobrazuje vývoj počtu obyvateľov v obci.
Zdroje: INSEE